stanford-oval/wikipedia huggingface dataset:
Venäjän sekaantuminen Yhdysvaltain vaaleihin 2016
Tausta > Sosiaalinen media

Neuvostoliitto yritti 1950-luvulta alkaen vaikuttaa vihollisiinsa propagandaa käyttämällä. Sosiaalisen median välityksellä Venäjä pystyy samaan tehokkaammin. Informaatiovaikuttamisen painopiste oli perinteisessä oikeistossa, Alt-right-liikkeessä ja fasisteissa. Monikanavaisuus, toisto ja nopeus tekivät siitä erittäin vaikean torjua.
Facebookin edustajat kertoivat, että presidentinvaalikampanjan aikana Kreml-myönteisestä propagandasta tunnettu venäläinen yritys osti siltä mainoksia yhteensä 100 000 dollarilla. Mainokset vaikuttivat vahvistavan sosiaalisia ja poliittisia jakolinjoja.
Trumpin ja venäläisten väliset yhteydet

Tutkijoita ovat kiinnostaneet Venäjän suurlähettiläs Sergei Kisljakin tapaamiset turvallisuusneuvonantaja Michael T. Flynnin, Jeff Sessionsin ja presidentin vävyn Jared Kushnerin kanssa. Flynn joutui eroamaan nopeasti oltuaan virassa alle kuukauden, koska hänen katsottiin antaneen varapresidentti Mike Pencelle väärää tietoa keskusteluistaan Kisljakin kanssa. Sessions jätti ilmoittamatta tapaamisesta ministerinimityksensä kuulemistilaisuudessa.
Flynn on ensimmäinen hallinnon virkamies, jota vastaan on nostettu rikossyyte. Erikoissyyttäjä Muellerin kanssa sopimuksen tehnyt Flynn on tunnustanut valehdelleensa FBI:lle keskusteluistaan Kisljakin kanssa. Oikeudenkäynnissä käytettyjen lähteiden mukaan "korkea-arvoinen vallanvaihtotiimin jäsen" ohjasi häntä ottamaan yhteyttä Venäjän ja muiden maiden edustajiin YK:n Israel-päätöslauselmaa. Nimeämättömät sisäpiiriläiset kertoivat kyseisen henkilön olevan Jared Kushner.
Yhdysvaltojen liittovaltion reagointi

Edustajainhuoneen tiedustelukomitea aloitti tutkinnan Trumpin vaalikampanjan yhteyksistä Venäjään ja Venäjän kybertoiminnasta. Myös tarkastuskomitea sekä senaatin tiedustelu- ja oikeuskomiteat ovat aloittaneet omat tutkintansa.
FBI käytti Steelen muistion väitteitä saadakseen FISA-lain (Foreign Intelligence Surveillance Act) mukaiset tiedusteluoikeudet salakuunnellakseen Trumpin kampanjan avustajaa Carter Pagea.
Oikeusministeriö nimitti entisen FBI:n pääjohtaja Robert Muellerin erityistehtävään tutkimaan Venäjän vaikutusta presidentinvaalissa. Apulaisoikeusministeri Rod Rosensteinin mukaan tapahtumien ainutlaatuisuuden vuoksi tehtävään tarvittiin komentoketjun ulkopuolinen. Erikoistutkijana Muellerilla on laajat oikeudet salassa pidettäviin tietoihin, oma budjetti, henkilökuntaa ja aikarajaa ei ole määrätty. Mueller aikoo medialähteiden mukaan käyttää suurta valamiehistöä todistajien kutsumiseen, mikä merkinnee syyteharkintaa.
Yhdysvaltojen senaatti hyväksyi äänin 97–2 pakotteita Venäjää vastaan. Mikäli presidentti yrittää helpottaa tai poistaa pakotteita, asia tulee kongressin käsittelyyn.
Yhdysvaltojen liittovaltion reagointi > Obaman hallinnon vastatoimet

Presidentti Barack Obama keskusteli kyberturvallisuudesta Vladimir Putinin kanssa G-20-kokouksen aikana syyskuussa 2016. Hän käski Putinia lopettamaan toimet ja varoitti vakavista seuraamuksista. Toisessa haastattelussa hän lupasi, että Yhdysvallat vastaa kyberhyökkäyksiin keinoilla, jotka saattavat olla julkisia tai salaisia.
Obaman hallinto vastasi määräämällä pakotteita Venäjän sotilastiedustelulle ja federaation turvallisuuspalvelulle, karkottamalla maasta 35 venäläistä agenttia ja sulkemalla Venäjän omistamat kiinteistöt Marylandissa ja Long Islandilla, joita uskottiin käytetyn vakoilutarkoituksiin.
Reaktiot

Hillary Clintonin mukaan hakkeroinnin tarkoitus oli demokraattisen järjestelmän vahingoittaminen, koska Putinilla "oli henkilökohtaista kaunaa minua vastaan." Hänen mukaansa Putin ei koskaan antanut anteeksi hänen ulkoministerikaudellaan esittämää syytöstä, jonka mukaan Venäjän parlamenttivaaleissa esiintyi vilppiä. Clinton antoi tukensa senaatin suorittamalle tutkimuskomitealle, joka tulisi olemaan samankaltainen kuin syyskuun 11. päivän iskujen tutkinta, koska "yleisö ansaitsee tietää mitä tarkkaan ottaen tapahtui, ja miksi, jotta voisimme ennalta ehkäistä tulevia hyökkäyksiä". Hänen mukaansa asia on häntä itseään suurempi, koska kyseessä on demokratian uskottavuus ja kansakunnan turvallisuus.
Podestan mukaan FBI:n ylimitoitettu reaktio sähköpostikohuun ja Venäjä-tutkinnan ponnettomuus osoittavat hänen mielestään, että FBI:ssä on jotain pahasti pielessä.
Kuusi kymmenestä yhdysvaltalaisesta uskoo Venäjän vaikuttamisyrityksiin vaaleissa ja 72 % katsoi Trumpin saaneen hyötyä tästä, mutta republikaaneista vain 9 % oli samaa mieltä. 67 % vastaajista oli sitä mieltä, että Trumpin pojan ja kampanjajohtajan oli sopimatonta tavata venäläinen asianajaja.
Reaktiot > Donald Trumpin reaktiot

Presidentiksi valittu Donald Trump on myöntänyt Venäjän hakkeroineen demokraattien tietojärjestelmiä, mutta väitti ettei sillä ollut merkitystä vaalin lopputuloksen kannalta. Trumpin vallanvaihtoa valmisteleva tiimi totesi tiedusteluviranomaisista, että nämä ovat "samoja, jotka sanoivat Saddam Husseinilla olevan joukkotuhoaseita." Trump itse väitti hakkereiden saattavan olla Kiinasta tai "joku tyyppi kotonaan New Jerseyssä." Hänen mukaansa Venäjä-tutkinnat haittaavat maiden suhteita. Hän tapasi Vladimir Putinin Apec-maiden kokouksessa Vietnamissa, missä Putin oli vakuuttanut hänelle ettei sekaantumista tapahtunut. Trump ilmoitti uskovansa häntä.
Trump on kiistänyt huonot välit tiedusteluviranomaisiin ja pitää väitteitä median vääristelynä.
Asia nousi Helsingin vuoden 2018 huippukokouksen lehdistötilaisuuden yhdeksi pääaiheeksi. Trumpin katsottiin myötäilleen Putinin puheita siitä, ettei Venäjä olisi sekaantunut Yhdysvaltojen presidentinvaaliin. Trumpin puheet raivostuttivat Yhdysvalloissa, ja ne tuomittiin sekä demokraatti- että republikaanipuolueessa. Seuraavana päivänä Trump pyörsi puheitaan ja kertoi uskovansa Venäjän vaalivaikuttamiseen. Hänen aikaisemmissa puheissaan oli Trumpin mukaan kyse erehdyksestä: hän oli vahingossa sanonut sanan ”wouldn’t” sijaan ”would”, jolloin lauseen merkitys muuttui päinvastaiseksi.
Reaktiot > Venäjän kanta

Presidentti Putinin tiedottajan mukaan Yhdysvaltojen syytökset ovat perättömiä ja muistuttavat noitavainoa. Putin itse tyrmäsi väitteet vaaleihin sekaantumisesta pelkkänä hysteriana ja sanoi olevan "täyttä roskaa", että Trump olisi ollut Kremlin suosikkiehdokas. Hän vihjaili kesällä 2017, että hakkerit ovat saattaneet olla "patrioottisia kansalaisia", jotka taistelevat Venäjästä pahaa puhuvia vastaan.
Putin tyrmäsi kampanjapäällikkö Paul Manafortiin kohdistuvan rikostutkinnan Trumpin vastustajien keksintönä.
Reaktiot > Tiedusteluyhteisö

Entinen CIA:n johtaja Michael Morell kutsui Venäjän toimia "9/11:n poliittiseksi vastineeksi" ja "eksistentiaaliseksi uhaksi". Hänen mukaansa presidentin ja tiedusteluyhteisön välinen suhde on murentumassa Trumpin asenteen vuoksi. Trumpin suhdetta maansa tiedustelulaitoksiin pidetäänkin ennenkuulumattoman huonona.
Sitoutumattoman presidenttiehdokkaan ja entisen CIA-agentti Evan McMullinin mukaan kongressin republikaaniedustajat olivat tietoisia Venäjän toimista, mutta eivät ottaneet niitä puheeksi, jotta Trumpin voitonmahdollisuudet eivät heikkenisi.
Oikeusministeriön tutkimus

Toukokuussa 2023 lopullisesti juilkaistu Durhamin raportti kritisoi FBI:tä tutkimuksen aloittamisesta ilman näyttöä. FBI myös jätti huomiotta syytteitä vastaan puhuvat seikat. Asian käsittely erosi huomattavasti edeltävien tapausten käsittelystä, kuten Clintonia koskevista asioista.
Yhdysvaltain oikeusministeriö nosti syytteen Hillary Clintonin vaalikampanjan asianajaja Michael Sussmannia vastaan FBI:ille valehtelemisesta.  Sussmaan vapautettiin syytteistä.
Aiheesta muualla

Kuvia tai muita tiedostoja aiheesta Venäjän sekaantuminen Yhdysvaltain vaaleihin 2016 Wikimedia Commonsissa
Venäjän Yhdysvaltojen-suurlähettiläs Sergei Kisljak
Presidentti Obama määräsi Yhdysvaltojen tiedusteluviranomaiset tutkimaan epäilyksiä Venäjän vaikutuksesta vaaleihin.
Entinen ulkoministeri ja presidenttiehdokas Hillary Clinton
Yhdysvaltain presidentti Donald Trump
Venäjän presidentti Vladimir Putin.
Oikeusministeriön erityssyyttäjä John Durham
Lars Svedberg

| Lars Svedberg> Henkilötiedot |
| --- | --- |
Koko nimi:  Lars Runar Svedberg
Syntynyt: 23. tammikuuta 1945 (ikä 79) Helsinki
Ammatti:  näyttelijä, teatteriohjaaja
Puoliso:  Aila Svedberg
Näyttelijä
Aktiivisena:  1967–
Merkittävät roolit:  Rolf Brunkeberg (Vodkaa, komisario Palmu) Jarl Hemmer (Maa jota ei ole) Pettersson (Miestä ei voi raiskata) Reino Keskitalo (Täältä tullaan elämä!) Santeri Levas (Sibelius) K. J. Ståhlberg (Presidentit)
Aiheesta muualla
IMDb 
Elonet
Lars Runar Svedberg (s. 23. tammikuuta 1945 Helsinki) on suomalainen näyttelijä, teatterinjohtaja ja teatteriohjaaja. Hänet tunnetaan myös kertojana ja äänikirjojen lukijana.
Elämä ja ura

Svedberg alkoi näytellä teatterissa jo nuorella iällä, ja hän avusti radiossa ja televisiossa vuodesta 1963 alkaen ohjauksessa ja näytelmätehtävissä. Vuosina 1963–1967 hän näytteli ja ohjasi sekä Ylioppilasteatterissa että Studentteaternissa, ja hän oli myös Kammarteaternin jäsen.
Svedberg valmistui Teatterikorkeakoulusta vuonna 1966. Vuosina 1967–1969 hän näytteli Helsingin Kaupunginteatterissa. Vuosina 1969–1972 Svedberg toimi Turun ruotsalaisessa teatterissa johtajana, ohjaajana ja näyttelijänä. Vuosina 1974–1996 hän toimi Suomen Kansallisteatterissa näyttelijänä ja vuosina 1989–1996 Kansallisteatterin apulaisjohtajana. Vuosina 1980–1982 hän toimi Svenska Teaternin taiteellisena johtajana ja vuosina 1996–2002 Svenska Teaternin johtajana.
Näyttelijänrooliensa lisäksi Svedberg on toiminut kertojana ja ääninäyttelijänä, ja hän on lukenut yli sata suomen- ja ruotsinkielistä äänikirjaa. Svedberg on ohjannut Knalli ja sateenvarjo -kuunnelmasarjaa.
Svedberg on naimisissa näyttelijä Aila Svedbergin kanssa.
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 1967 | Aura ja tähdet | puhuja |
| 1967 | Fredericon kuolema | Nestares |
| 1967 | Lapualaismorsian | esiintyjä Ylioppilasteatterissa |
| 1967 | Kapteeni Mikko, ohoi! | merimies |
| 1969 | Vodkaa, komisario Palmu | Rolf Brunkeberg |
| 1970 | Virrensiru | Kuitunen |
| 1974 | Elis den envise |  |
| 1975 | Savupirtti ja linna | kertoja |
| 1977 | Maa jota ei ole | Jarl Hemmer |
| 1977 | Juudas Iskariot | Jeesus |
| 1978 | Tuntematon ystävä | Rantamaa |
| 1978 | Miestä ei voi raiskata | Pettersson |
| 1978 | Veturi | Aleksandre |
| 1978 | Runoilija ja muusa | nuori suomalainen Lenten karnevaaleissa |
| 1980 | Täältä tullaan elämä! | Reino Keskitalo |
| 1981 | Soitannollinen ilta Viipurissa 1918 |  |
| 1984 | Musta kirja |  |
| 1984 | Dirty Story | poliisiupseeri |
| 1992 | Viisi laukausta senaatissa |  |
| 1994 | Knalli ja sateenvarjo | Hugo Bailey |
| 1998 | Korkein oikeus | kirkkoherra Gregorius Teitti |
| 2000 | Presidentti | Arno |
| 2003 | Sibelius | Santeri Levas |
| 2004 | Etulinjan edessä | rehtori Krook |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1968 | Hanski | runoilija |
| 1967, 1977 | Teatterituokio | Arvo FInander / Jeesus |
| 1977 | Teollisuustyöntekijä Virtanen | Sven Wiklund |
| 1979 | Rakas peto | Juhani Myyrä |
| 1979 | Sämpy |  |
| 1982 | Presidentti | eversti Veltjens |
| 1984–1986 | Silkkitie | kertoja |
| 1985 | Elias vaeltaja |  |
| 1985 | Harjunpää ja ahdistelija | Gustav Karén |
| 1993 | Hunajan maku | Paltela |
| 1997 | Vuoroin vieraissa | asianajaja |
| 1997–1998 | Nitrokabinetti | ylilääkäri Stjernvall |
| 1998 | Tuliportaat | pappi |
| 2000 | Falkenswärds möbler | Konrad |
| 2003 | Operaatio Stella Polaris | Samuel Tötterström |
| 2005 | Yövuoro | ylilääkäri Norén |
| 2005 | Presidentit | presidentti K. J. Ståhlberg |
| 2007–2013 | Tanssii tähtien kanssa | voice-over |
| 2008–2010 | Ihmisten puolue | kertoja |
| 2012 | Pasila | luonto-ohjelmaääni (jaksossa 45) |
Filmografia > Kuunnelmat

| Vuosi | Kuunnelma | Rooli / muu tehtävä |
| --- | --- | --- |
| 1979–2011 | Knalli ja sateenvarjo | ohjaaja |
| 1980-luku | Maata etsimässä | kertoja |
| 1980-luku | Sinuhe – Egyptiläinen | lukija |
Aiheesta muualla

Lars Svedberg Elonetissä.
Lars Svedberg Internet Movie Databasessa. (englanniksi)
Villanova Truschedu

| Villanova Truschedu (Biddanòa Truschèdu) |
| --- | --- |

 Sijainti Oristanon maakunnassa
 Villanova Truschedu
 Koordinaatit: 39.988°0′0″N, 8.752°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  16,61 km²
Korkeus:  56 m
Väkiluku:  305
Aikavyöhyke:  UTC+1
 – Kesäaika:  UTC+2
Postinumero:  09084
Suuntanumero(t):    0783
Rekisterikilpi:  OR
 
 http://www.comune.villanovadelghebbo.ro.it 
Infobox OKVirheellinen NIMI-arvo: 
Villanova Truschedu (sardiksi Biddanòa Truschèdu) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 305 asukasta (vuonna 2016) ja sen pinta-ala on 16,61 neliökilometriä. Se sijaitsee 56 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Villanova Truschedu Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Vincent Malone

Vincent Malone (11. syyskuuta 1931 Liverpool, Englanti – 18. toukokuuta 2020) oli brittiläinen roomalaiskatolinen piispa. Hänet vihittiin papiksi Liverpoolin arkkihiippakuntaan 18. syyskuuta 1955 ja nimitettiin sen vihkipiispaksi sekä Aboran titulaaripiispaksi 13. toukokuuta 1989. Piispaksi vihkiminen seurasi 3. heinäkuuta. Pääkonsekraattorina toimi Derek John Worlock, jota avustivat Kevin O'Connor ja John Rawsthorne.
Malone jäi eläkkeelle 26. lokakuuta 2006.
Villanova Monteleone

| Villanova Monteleone (Biddanòa Monteleòne) |
| --- | --- |

 Sijainti Sassarin maakunnassa
 Villanova Monteleone
 Koordinaatit: 40.503°0′0″N, 8.470°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  202,68 km²
Korkeus:  567 m
Väkiluku:  2 304
Aikavyöhyke:  UTC+1
 – Kesäaika:  UTC+2
Postinumero:  07019
Suuntanumero(t):    079
Rekisterikilpi:  SS
 
 http://www.comune.villanovadardenghi.pv.it 
Infobox OKVirheellinen NIMI-arvo: 
Villanova Monteleone (sardiksi Biddanòa Monteleòne) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 304 asukasta (vuonna 2016) ja sen pinta-ala on 202,68 neliökilometriä. Se sijaitsee 567 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Villanova Monteleone Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Llano de Chajnantorin observatorio

| Llano de Chajnantorin observatorio |
| --- | --- |

Sijainti:  Antofagastan alue, Chile
Koordinaatit:  23°01′22″S 67°45′18″W﻿ / ﻿23.0228°S 67.755°W﻿ / -23.0228; -67.755
Korkeus merenpinnasta:  4 800  m
Tyyppi:  tähtitorni (en)
Teleskoopit:  Atacama Large Millimeter Array, Atacama Pathfinder Experiment (en), Atacama Submillimeter Telescope Experiment (en), NANTEN2 -observatorio (en), Atacama Cosmology Telescope (en), QUIET (en), POLARBEAR (en) ja University of Tokyo Atacama Observatory (en) (käännä suomeksi)
Perustettu:  1999
Eräs ALMA-teleskoopin antenneista.
Llano de Chajnantorin observatorio on rakenteilla oleva kansainvälinen observatorioalue Pohjois-Chilessä. Eurooppalaiset ovat mukana Chajnantorin rakentamisessa ja havaintotoiminnassa Euroopan eteläisen observatorion (ESO) kautta.
Chajnantorin tasanko sijaitsee noin 40 kilometriä itään San Pedro de Atacaman kaupungista.  Tasanko sijaitsee 5 104 metriä merenpinnan yläpuolella, mikä tekee siitä maailman korkeimmalla sijaitsevan maanpäälisen observatorioalueen. Seudun ohut ja äärimmäisen kuiva ilma tekevät alueesta ihmiselle vihamielisen, mutta tarjoavat ainutlaatuisen hyvät edellytykset etenkin vaikealla alimillimetrialueella tehtävälle tähtitieteelliselle havaintotoiminnalle. Alueen teleskoopit muodostavat fyysiseltä sijainniltaan kaksi ryhmää: Atacama Large Millimeter Array (ALMA), APEX ja CBI on rakennettu varsinaiselle tasangolle kun taas ASTE ja NANTEN2 sijaitsevat seitsemän kilometrin päässä hiukan alemmalla Pampa La Bolan alueella.
Teleskoopit

Chajnantor on omistettu lähinnä radio- ja alimillimetrialueen havaintotoiminnalle. Siellä tulevat toimimaan seuraavat teleskoopit.
Teleskoopit > Teleskoopit Chajnantorissa

Atacama Large Millimeter Array (ALMA) Valmistuu 2012.
Atacama Pathfinder Experiment (APEX) Otettu käyttöön 2005.
Cosmic Background Imager (CBI) Otettu käyttöön 2000.
Teleskoopit > Teleskoopit Pampa La Bolassa

Atacama Sub-Millimeter Telescope Experiment (ASTE)
NANTEN2 -observatorio Otettu käyttöön 2006.
Aiheesta muualla

Llano de Chajnantor APEXin sivuilla (Arkistoitu – Internet Archive) (englanniksi)
Sääolot Chajnantorissa (Arkistoitu – Internet Archive)
Grenon M. (2007) Nature Around the ALMA Site – Part 1. ESO Messenger 127, 59–61 (Arkistoitu – Internet Archive) Artikkeli alueen geologiasta. (englanniksi)
Grenon M. (2007) Nature Around the ALMA Site – Part 2. ESO Messenger 128, 57–61 (Arkistoitu – Internet Archive) Artikkeli alueen kasveista ja eläimistä. (englanniksi)
Villanovaforru

| Villanovaforru (Biddanòa de Fòrru) |
| --- | --- |

 Sijainti Etelä-Sardinian maakunnassa
 Villanovaforru
 Koordinaatit: 39.632°0′0″N, 8.869°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  10,93 km²
Korkeus:  324 m
Väkiluku:  672
Aikavyöhyke:  UTC+1
 – Kesäaika:  UTC+2
Postinumero:  09020
Suuntanumero(t):    070
Rekisterikilpi:  SU
 
 http://www.comune.villanovaforru.ca.it/ 
Infobox OKVirheellinen NIMI-arvo: 
Villanovaforru (sardiksi Biddanòa de Fòrru) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 672 asukasta (vuonna 2016) ja sen pinta-ala on 10,93 neliökilometriä. Se sijaitsee 324 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Villanovaforru Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Von Daehn

Von Daehn -suvun aatelisvaakuna.
Von Daehn on saksalaisperäinen venäläinen aatelissuku, joka on kuulunut myös Suomen aateliin.
Suku on tiettävästi lähtöisin Saksan Braunschweigista ja polveutunee Daehne-nimisestä suvusta, joskaan yhteyttä sukujen välillä ei ole voitu osoittaa. Von Daehn -suvun kantaisä, saksalainen Samuel (von) Daehn (1710–1782) tuli Venäjälle prinssi Anton Ulrich von Braunschweig-Wolfenbüttelin sihteerinä ja asettui Pietariin vuonna 1733. Hänen poikansa, Viipurin kuvernementin koulutarkastaja Johann Samuel von Daehn (1758–1814) sai vuonna 1784 vaimonsa sukulaisuussuhteiden kautta oikeuden lunastaa itselleen Vanhan Suomen alueella sijainnut Sippolan kartano, minkä jälkeen suku asettui Suomeen. Johan Samuel von Daehnin kolme poikaa, Johan Jakob, Alexander Gustaf ja Karl Leopold von Daehn naturalisoitiin Suomen aateliin vuonna 1834 ja introdusoitiin vuonna 1836 Suomen ritarihuoneeseen aatelisena sukuna numero 199. Sippolan kartano oli suvun omistuksessa vuoteen 1899.
Suomalainen aatelissuku sammui vuonna 1979, kun sukuun vuonna 1910 adoptoitu Alexander von Daehn kuoli Yhdysvalloissa.
Tunnettuja jäseniä

Johan Jakob von Daehn (1785–1859), insinöörikenraali, Johan Samuel von Daehnin poika
Alexander Gustaf von Daehn (1788–1855), kuvernementinsihteeri, kartanonomistaja, Johan Samuel von Daehnin poika
Karl Leopold von Daehn (1807–1881), eversti, Johan Samuel von Daehnin poika
Alexander von Daehn (1821–1894), maanviljelysneuvos, Alexander Gustaf von Daehnin poika
Vladimir von Daehn (1823–1888), kenraaliluutnantti, Johan Jakob von Daehnin poika
Johan von Daehn (1830–1874), eversti, Johan Jakob von Daehnin poika
Woldemar von Daehn (1838–1900), jalkaväenkenraali, Suomen ministerivaltiosihteeri, Alexander Gustaf von Daehnin poika
Von Bildsten

Von Bildsten oli Ruotsin ritarihuoneeseen kirjoitettu aatelissuku numero 1078 ja vapaaherrallinen suku Bildstein numero 137. Suku on lähtöisin Tukholmasta, missä Cort Bildstein oli 1500-luvun lopulla viinikauppiaana ja porvarina. Hänen poikansa Carl Billsten vanhempi perusti Pinjaisten ruukin. Hänen poikansa Conrad aateloitiin ja pojanpoika Carl korotettiin vapaaherraksi. Vapaaherra Christoffer Bildstein oli Viipurin rykmentin komentaja vuonna 1711 ja Eberhard Bildstein oli Kronobergin rykmentin komentaja vuonna 1716. Hän jäi eläkkeelle kenraaliluutnanttina vuonna 1746.